|  |
| --- |
| Samuraji z klanu Satsuma počas obdobia Bošinskej vojny. |
| **Dejiny Japonska** |
| * Japonský paleolit
* Obdobie Džómon
* Obdobie Jajoi
* Obdobie Jamato
	+ Obdobie Kofun
	+ Obdobie Asuka
* Obdobie Nara
* Obdobie Heian
* Obdobie Kamakura
* Obdobie Muromači
	+ Obdobie Sengoku
* Obdobie Azuči-Momojama
* Obdobie Edo
* Obdobie Meidži
	+ Reformy Meidži
* Obdobie Taišó
* Obdobie Šówa
* Obdobie Heisei
* Obdobie Reiwa
 |

Značka sídla bakufu Muromači, Kjóto
**Šógunat Ašikaga** (iné názvy: **Šógunát Muromači, Bakufu Ašikaga, Bakufu Muromači**; jap.足利幕府 - Ašikaga bakufu), trval od roku 1336 do roku1573, bola feudálna militantná diktátorská vláda riadená šógunmi z rodiny Ašikaga. 

Toto obdobie je známe aj ako obdobie Muromači, ktoré dostalo svoje meno podľa kjótskej štvrti Muromači , kde si založil svoje sídlo tretí šógun Jošimicu. Táto rezidencia dostala prezývku "Hana no Gošo" (花の御所) ale "Kvetinový palác" (postavený v roku 1379) pre nadbytok kvetín v jej okolí.

Začiatky
--------

Počas obdobia Kamakura (1185–1333), sa klan Hódžó tešil absolútnej moci nad Japonskom. Tento monopol moci, ako aj nedostatok území na odmeňovanie po porážke mongolskej invázie, viedli k nevôli medzi vazalmi Hódžó. Nakoniec v roku 1333 Cisár Go-Daigo prikázal lokálnym vládnucim vazalom postaviť sa vláde Hódžó v prospech cisárskej reštaurácie – v reštaurácii Kemmu.

Bakufu Kamakura nariadila Takaudžimu Ašikaga postaviť sa a zastaviť povstanie. Z dôvodov, ktoré sú nejasné no pravdepodobne preto, že Ašikaga bol de facto vodca klanu Minamoto (ktorý stratil moc), kým klan Hódžó pochádzal z klanu Taira , ktorý klan Minamoto porazil, sa Ašikaga obrátil proti bakufu Kamakura a bojoval za záujmy cisárskeho dvoru.

Po úspešnom zvrhnutí bakufu Kamakura v roku 1336, založil Takaudži Ašikaga svoju vlastnú bakufu v Kjóte.

Severný a Južný dvor
--------------------

Po tom ako sa Takaudži Ašikaga vymenoval za šóguna, vznikla hádka s cisárom Go-Daigom o tom ako vládnuť krajine. Táto hádka viedla Takaudžiho k tomu, že Jutahito, druhý syn cisára Go-Fušimiho, bol vyhlásený za cisára Kómjó. Go-Daigo ušiel a krajina bola rozdelená na Severný dvor (v priazni Kómjóa a Ašikagu) a Južný dvor (v priazni Go-Daiga). Toto obdobie Severného a Južného dvoru (Nanboku-čó) pokračovalo 56 rokov, až do roku 1392, keď Južný dvor sa vzdal a prijal nadvládu Jošimicua Ašikagu.

Štruktúra vlády
---------------

Aj preto, že Takaudži Ašikaga založil svoj šógunát popri cisárovi, na rozdiel od predchádzajúceho šógunátu Kamakura, Ašikaga sa výraznejšie delil o vládu s cisárom ako šógunát Kamakura. To bol dôvod, prečo bol slabší ako šógunát Kamakura alebo Tokugawský šógunát. Centralizovaný vazalský systém zaužívaný v Kamakura bol nahradený vysoko decentralizovaným systémom daijmjóv (lokálnych pánov) a vojenská moc šógunátu Ašikaga silno závisela na lojalite daimjóv.

### Zahraničné vzťahy

V týchto dobách bolo rozšírené pirátstvo, keď japonskí piráti, ktorí sa niekedy zaoberali aj obchodom, napadali prímorské osady v Kórei a Číne. Číňania ich označovali ako ‘wakó’ ("japonský zlodej"). Jošimicuovi Ašikaga sa podarilo ‘wakó‘ potlačiť a Čína následne súhlasila s prijatím japonského posolstva a znovuotvorením obchodu, z čoho Jošimicuovi plynuli výrazné zisky.

Pád šógunátu
------------

Vzájomné spory daimjóv v snahe o získanie moci vo vojne Ónin rástli, až vyústili do otvoreného vojnového stavu v neskorom období Muromači tiež známom aj ako obdobie Sengoku. 

Keď bol posledný skutočný šógun Ašikaga Jošiteru zavraždený v roku 1565 ambicióznym daimjóm Nobunagom Oda, tento sa chytil príležitosti a ustanovil Jošiteruovho brata Jošiakiho Ašikaga za pätnásteho Ašikagaského šóguna. No Jošiaki bol iba bábkový šógun.

Ašikagaský šógunát bol úplne zničený v roku 1573, keď Nobunaga vypudil Jošiakiho z Kjóta, keď sa tento zo zlosti, že nemá skutočnú moc, postavil proti svojmu patrónovi. Na začiatku Jošiaki ušiel na Šikoku. Následne Jošiaki hľadal a dostal ochranu od klanu Móri na západe Japonska. Nakoniec Hidejoši Tojotomi požiadal Jošiakiho, aby ho akceptoval ako adoptívneho syna a šestnásteho Ašikagaského šóguna, no Jošiaki to odmietol.

Rodina Ašikaga prežila šestnáste storočie a jej vetva sa stala daimjóm rodiny v oblasti Kicuregawa.

Zoznam šógunov Ašikaga
----------------------

1. Takaudži Ašikaga, vládol od 1338 do 1358
2. Jošiakira Ašikaga, vládol od 1359 do 1368
3. Jošimicu Ašikaga, vládol od 1368 do 1394
4. Jošimoči Ašikaga, vládol od 1395 do 1423
5. Jošikazu Ašikaga, vládol od 1423 do 1425
6. Jošinori Ašikaga, vládol od 1429 do 1441
7. Jošikacu Ašikaga, vládol od 1442 do 1443
8. Jošimasa Ašikaga, vládol od 1449 do 1473
9. Jošihisa Ašikaga, vládol od 1474 do 1489
10. Jošitane Ašikaga, vládol od 1490 do 1493 a od 1508 do 1521
11. Jošizumi Ašikaga, vládol od 1495 do 1508
12. jošiharu Ašikaga, vládol od 1522 do 1547
13. Jošiteru Ašikaga, vládol od 1547 do 1565
14. Jošihide Ašikaga, vládol od 1568
15. Jošiaki Ašikaga, vládol od 1568 do 1573

Pozri aj
--------

* Šógun
* Dejiny Japonska
* Obdobie Kamakura
* Obdobie Muromači
* Nanboku-čó
* Klan Ašikaga
* Takaudži Ašikaga
* Jošimicu Ašikaga
* Jošiteru Ašikaga
* Japonské posolstvá do cisárskej Číny

Poznámky
--------

1. ↑  R.H.P. Mason, J.G. Caiger (1997) *Dějiny Japonska,* str. 141

Referencie
----------

* Ackroyd, Joyce. (1982) *Lessons from History: The Tokushi Yoron.* Brisbane: University of Queensland Press. ISBN 0-7022-1485-X; ISBN 978-0-7022-1485-1
* Kang, Etsuko Hae-jin. (1997). *Diplomacy and Ideology in Japanese-Korean Relations: from the Fifteenth to the Eighteenth Century.* Basingstoke, Hampshire; Macmillan. ISBN 0-312-17370-9 ISBN 978-0-312-17370-8; OCLC 243874305
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *Nipon o daï itsi ran; ou, Annales des empereurs du Japon.* Paris: Oriental Translation Fund of Great Britain and Ireland. OCLC 300555357

Externé odkazy
--------------

* Ashikaga Bakufu from Washington State University website
* Kyoto City Web

Zdroje
------

*Tento článok je čiastočný alebo úplný preklad článku Ashikaga shogunate na anglickej Wikipédii (číslo revízie nebolo určené).*